Laila Hirvisaari

Laila Ellen Kaarina Hirvisaari (vuosina 1958–2004 Hietamies; 7. kesäkuuta 1938 Viipuri – 16. kesäkuuta 2021 Helsinki) oli suomalainen kirjailija. Hänen tuotantoonsa kuuluu laajoja romaanisarjoja sekä näytelmiä ja televisiosarjoja, joissa liikutaan niin Karjalankannaksella ja Laatokan Karjalassa kuin Venäjällä, Intiassa ja Roomassakin. Hirvisaari on Ursula Pohjolan-Pirhosen ja Kaari Utrion ohella huomattavimpia suomalaisia historiallisista aiheista kirjoittaneita naiskirjailijoita.

Syksyyn 2008 mennessä Hirvisaaren kirjoja oli myyty yli neljä miljoonaa kappaletta. Suuresta suosiostaan huolimatta Hirvisaari antoi haastatteluja vain harvoin ja kertoi silloinkin yksityiselämästään varsin niukasti. 

 Elämä ja ura 
Laila Hirvisaari syntyi 7. kesäkuuta 1938 Viipurissa. Hirvisaaren isä Aarne kaatui jatkosodassa Lailan ollessa vasta kolmevuotias. Laila Hirvisaari avioitui vuonna 1958 kirjailija Heikki Hietamiehen kanssa ja otti samalla käyttöön miehensä sukunimen Hietamies. 

He saivat kolme tytärtä: Kristiinan (s. 1958), Eveliinan (s. 1964) ja Anuliinan (s. 1968). Tyttäristä Eve Hietamies on myös kirjailija ja käsikirjoittaja. Laila ja Heikki Hietamies erosivat vuonna 1985 asumuseron kautta; virallisesti he erosivat vuonna 1991. Laila Hietamies otti vuonna 2004 yhdessä kolmen serkkunsa kanssa tyttönimensä takaisin, minkä jälkeen hän julkaisi romaaninsa nimellä Laila Hirvisaari. 

Hirvisaaren (Hietamiehen) ensimmäinen romaani Lehmusten kaupunki ilmestyi 1972 ja aloitti Lappeenrannasta kertovan romaanisarjan, jonka seitsemäs osa ilmestyi syksyllä 2004. Sarja kertoo Lappeenrannasta ja lappeenrantalaisista aina 1920-luvulta lähtien. Toinen tunnettu romaanisarja, Kannas-sarja (1980–1984) kertoo Kannaksella sijaitsevan Suontaan kylän asukkaiden vaiheista 1920–1940-luvuilla. Sarja sisältää muun muassa evakkokokemuksia Länsi-Suomessa. 

Lehmusten kaupunki ja Kannas-sarjojen välissä ilmestynyt kaksiosainen Hamina-sarja kuvaa ensiksi pienen kylän ihmisten elämää ja sen jälkeen elämää Haminassa. Kuusiosainen Laatokka-sarja (1986–1991) kertoo Vienan Karjalasta ja vallankumouksen kokemasta Venäjästä. Sonja-sarja (1993–1997) pureutuu yläluokkaisen venäläistytön Sonjan ja hänen lähipiirinsä elämään edellisessä vuosisadanvaihteessa ja antaa toisenlaisen näkökulman Venäjän vallankumouksesta. Kolmiosainen Anni-sarja kuvaa pientä Metsäkylän kylää ja sen asukkaiden värikästä elämää, joka heittelee ihmisiä Viipuriin sekä sodan jälkeen Virolahdelle.

Laila Hirvisaari asui vuoteen 1974 saakka Lappeella ja Lappeenrannassa, kunnes muutti Helsingin Vuosaareen. Vuonna 1985 hän muutti Tuusulan Rantatielle mutta palasi myöhemmin Helsinkiin.

 Teoksia 
Laila Hirvisaari julkaisi 41 romaania, useita näytelmiä sekä novelleja ja muita julkaisuja. Ensimmäisen kirjansa Hirvisaari (Hietamies) julkaisi vuonna 1972. Kallis kotimaa (2004) jäi viimeiseksi Laila Hietamiehen nimellä julkaistuksi romaaniksi; sen jälkeen ilmestyneet teokset on julkaistu nimellä Laila Hirvisaari. Kirjat on kustantanut Otava lukuun ottamatta vuonna 1985 ilmestynyttä Joulumuisto-novellia, jonka on julkaissut Gummerus.

Hirvisaaren teokset ovat olleet monina vuosina myydyimpiä kotimaisia kaunokirjoja. Esimerkiksi vuonna 2004 myydyin teos oli Kallis kotimaa (121 600 kpl), vuonna 2009 Pihkovan kellot (82 400 kpl), vuonna 2011 Minä, Katariina (83 900 kpl) ja vuonna 2013 Me, Keisarinna (62 800 kpl).

Vuodesta 2002 Laila Hirvisaaren nimeä kantava rahasto on jakanut vuosittain 5 000 euron apurahan aloittelevalle kirjailijalle.

Laila Hirvisaaren miljoonas kirja painettiin vuonna 1982,Saure, Salme: Laila Hietamies läheltä. Otava 1998. toinen miljoona meni rikki vuonna 1992, kolmas vuonna 2002 ja neljäs vuonna 2008.

 Romaanit 
Kustantaja Otava.
+TeosJulkaisuvuosiSarjaNimellä Laila HietamiesLehmusten kaupunki1972Lehmusten kaupunkiUnohduksen lumet1973Käden kosketus1974Elämän huipulla1974Rakkaani tuli vuorilta1975Kukkivat kummut1976Lehmusten kaupunkiMaan väkevän lapset1977HaminaKaikilla elämän kaipuu1978Kuin tuuli tähkäpäissä1979Mäeltä näkyy toinen mäki1980KannasMaa suuri ja avara1981Hylätyt talot, autiot pihat1982Vierailla poluilla, oudoilla ovilla1983Edessä elämän virrat1984Pilvissä taivaanlaiva1986LaatokkaMaan kämmenellä1987Valamon yksinäinen1988Jäiden soitto1989Valkeat yöt1990Valoa kohti1991Vienan punainen kuu1992Sonja1993SonjaValkoakaasiat1994Myrskypilvet1995Satakielimetsä1996Viktoria1997Kylä järvien sylissä1998AnniSiniset Viipurin illat1999Kesän korkea taivas2000Syksyksi kotiin2001Lehmusten kaupunkiKoivu ja tähti2002Siellä jossakin2003Kallis kotimaa2004Nimellä Laila HirvisaariKruununpuisto2005ImatraMyrskyn edellä2006Grand Hotel2007Vuoksen helmi2008Pihkovan kellot2009Minä, Katariina2011KatariinaMe, Keisarinna2013Hiljaisuus2016

 Muu kirjallinen tuotanto 

 Joulumuisto, Gummerus 1985

 Näytelmät 
 Unohduksen lumet, ensi-ilta helmikuussa 1975 Lappeenrannan kaupunginteatterissa
 Olga, ensi-ilta maaliskuussa 1977 Lappeenrannan kaupunginteatterissa 
 Muuttolinnut, ensi-ilta marraskuussa 1992 Lappeenrannan kaupunginteatterissa
 Keisarin perhe ja pyhä paholainen, ensi-ilta syyskuussa 1993 Suomen Kansallisteatterissa
 Katariina Suuri, ensi-ilta syyskuussa 1996 Suomen Kansallisteatterissa
 Maan kämmenellä, sovitus yhdessä Panu Rajalan kanssa, ensi-ilta Pyynikin kesäteatterissa 17.6.1998 
 Mannerheim − mies moneksi, kantaesitys/ensi-ilta 24.3.1999 Suomen Kansallisteatterissa

 TV-sarjat 
 Kirje isältä, kolmiosainen draamasarja. Käsikirjoitus yhdessä Eve Hietamiehen kanssa. Ohjaus Heidi Köngäs. TV1 2003
 Tauno Tukevan sota. Käsikirjoitus yhdessä Eve Hietamiehen kanssa. Ohjaus Heidi Köngäs. TV1 2010

 Romaanien dramatisoinnit 
 Olga, TV-näytelmä, TV 1/1978
 Hylätyt talot, autiot pihat, kuunnelma, YLE/1989
 Mäeltä näkyy toinen mäki, näytelmä, Katinhännän kesäteatteri 1989
 Maa suuri ja avara, näytelmä, Katinhännän kesäteatteri 1994
 Lehmusten kaupunki, näytelmä, Lappeenrannan kaupunginteatteri 1997
 Hylätyt talot, autiot pihat, näytelmä, Katinhännän kesäteatteri 1998
 Mäeltä näkyy toinen mäki, näytelmä, Lopen Teatteri/kesäteatteri 1999
 Unohduksen lumet, näytelmä, Lappeenrannan kaupunginteatteri 1999
 Hylätyt talot, autiot pihat, elokuva, 2000
 Valamon yksinäinen, näytelmä, Joensuun Kaupunginteatteri, 2002

 Palkintoja ja huomionosoituksia
 P. E. Svinhufvudin muistosäätiön kirjallisuuspalkinto 1973
 Suuren Suomalaisen Kirjakerhon tunnustuspalkinto 1979 ja 1983
 Kirjapöllö-palkinto 1987
 Kirjallisuuden valtionpalkinto 1988 kirjasta Maan kämmenellä 
 Kirjallisuuden Karjala -palkinto 1988 kirjasta Valamon yksinäinen 
 Lukijan Finlandia -palkinto 1993 kirjasta Sonja 
 Pro Finlandia -mitali 1993
 Infon kirjailijastipendi 1997
 Pro Carelia -ansiomerkki 2000
 Professorin arvonimi 2002
 Postimerkki 2010
 Kirjailijaliiton tunnustuspalkinto 2011
 Finlandia-palkintoehdokkuus 2011 (Minä, Katariina)
 Veijo Meri -palkinto 2015
 4. luokan Vapaudenristi 2017

 Lähteet 

Kirjallisuutta

 Saure, Salme: Laila Hietamies läheltä. Otava 1998.

 Aiheesta muualla 

 Kirjailijan omat sivut 
 Otavan kirjailijaesittely
 Laila Hirvisaari Lappeenrannan maakuntakirjaston Carelica-kirjailijat sivusto


*
Luokka:Vuonna 1938 syntyneet
Luokka:Vuonna 2021 kuolleet
Luokka:Seulonnan keskeiset artikkelit